《赤水村与方道士》
明代·陆深

赤水村西风日晴，紫琳宫里凤箫声。经冬翠竹摇仙佩，万里青山绕帝京。

休沐偶过花院静，盘飧兼爱药苗清。主人已得长生诀，我辈空怀遗世情。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。